
 OPĆINSKO VIJEĆE OPĆINE JELENJE
KLASA: 023-01/17-01/1
URBROJ: 2170/04-01-15-14
Dražice, 27. lipnja  2017.

Na temelju  članka 28. Zakona o komunalnom gospodarstvu (»Narodne novine« broj 36/95, 70/97, 128/99, 57/00, 129/00, 59/01, 26/03, 82/04, 110/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15),  članak 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) – u daljnjem tekstu: Zakon, i članka 18. Statuta Općine Jelenje (»Službene novine Primorsko-goranske županije« broj 33/09, 13/13 i 6/16), Općinsko vijeće Općine Jelenje na 1. sjednici održanoj 27. lipnja 2017.  donijelo je

P R O G R A M 

gradnje objekata i uređaja komunalne infrastrukture 

na području Općine Jelenje za 2017. godinu 
Članak 1. 
Ovim Programom određuje se gradnja objekata i uređaja komunalne infrastrukture (u daljnjem tekstu: Program) na području općine Jelenje za 2017. godinu za:


1.  izgradnja hospicija


2.  dogradnja zdravstvene stanice


3.  proširenje groblja


4.  izgradnja reciklažnog dvorišta


5.  izgradnju i ulaganje u  nerazvrstane ceste i


6.  proširenju sustava javne rasvjete.

Članak 2.
Ovaj program sadrži opis poslova s procjenom troškova za gradnju pojedinih objekata i uređaja komunalne infrastrukture, kao i iskaz financijskih sredstava potrebnih za ostvarivanje Programa s naznakom izvora financiranja djelatnosti. 
Članak 3.

Pod gradnjom objekata i uređaja komunalne infrastrukture podrazumijeva se građenje novih, rekonstrukcija postojećih objekata i uređaja komunalne infrastrukture te poslovi i radnje koje prethode izgradnji objekata i uređaja komunalne infrastrukture potrebnih za obavljanje komunalnih djelatnosti, kada se zemljište uređuje u cilju njegovog osposobljavanja za građenje i rekonstrukciju stambenih, poslovnih ili drugih građevinskih objekata.
Članak 4. 

Građenje objekata i uređenje  komunalne infrastrukture financirati će se iz prihoda od:


1.  komunalnog doprinosa 500.000,00 kn


2.  ostali prihodi – 217.000,00 kn
            3.  višak prihoda iz prethodne godine – 280.544,28 kn

                   UKUPNO: 997.544,28 kn
za sljedeće namjene: 


1.  proširenje groblja u ukupnom iznosu od 488.110,00 kn


2.  izgradnja reciklažnog dvorišta u ukupnom iznosu od 50.000,00 kn

3.  izgradnju i ulaganje u  nerazvrstane ceste u ukupnom iznosu od 388.924,19 kn, 


4.  proširenje sustava i dodatna ulaganja u javnu rasvjetu u ukupnom iznosu od 20.510,09 kn.

             5. zemljište – groblje – 50.000,00

                        UKUPNO: 997.544,28 kn
Članak 5.

Standardi izgradnje objekata i uređaja komunalne infrastrukture utvrđuju se u okviru normativa, a količine prema materijalnim mogućnostima.
Članak 6.

Svi radovi na objektima i uređajima komunalne infrastrukture izvodit će se prema prioritetu koji utvrdi općinski načelnik.

    Članak 7.

Program stupa na snagu objavom u »Službenim novinama Primorsko-goranske županije« a primjenjivat će se od 01.7.2017. god.

OPĆINA JELENJE


     Dražičkih boraca 64


       51218 DRAŽICE











